home

Til alle tider har mennesket utnyttet og bearbeidet materialer til blandt annet klær og kunst. Klær kan kommunisere tanker og ideer, de kan fortelle om sosial status, livssyn, makt, tilhørighet, religion, kultur, yrke og hvem vi er.

Det har blitt pustet nytt liv i bruktbutikkene, og prisene varierer der - som andre steder. For noen teller individualitet mer enn mote, er det også en mote? Noen vil skille seg ut, andre vil gå i ett med omgivelsene. Noen tør, andre tør ikke. Noen vil være grå, andre fargerike. Noen vil være som alle andre, andre vil være seg selv. Noen vil bare gå med merkeklær, andre unngår dette. Andre igjen kjøper klær uavhengig om det er dyre merker eller ikke.

Hva kjennetegner de ulike tiårene? Hvordan har moten forandret seg i Norge og resten av den vestlige verden siden 1950 årene? Har moten blitt mer romslig enn før? Når det gjelder farger var rosa og rødt helt utenkelig å bruke sammen, og også blått og grønt. Noen merker blir umoderne med tiden, andre mer populære, og så finnes det merker som ikke var verken dyre eller populære - som plutselig blir det. Hvordan skjer dette? Hvordan endrer klærene seg med årene? Nye plagg kommer til, andre forsvinner.

Legg til informasjon som bilder, tekst, linker til nettbutikker, andre blogger og youtube. Reflekter over tiåret du arbeider med og sammenlign med andre tiår. Hva kjennetegner tiåret? Hvordan har prisene endret seg? Hva var prisen på klær i de ulike tiårene? Har klær blitt forholdsvis billigere eller dyrere med årene? Er det spesielle stoffer som kjennetegner tiåret, som for eksempel dongeri, lin, silke, ull eller polyester? Hva slags farger ble brukt? Hva var lov? Og hva var ikke lov? Har kvaliteten endret seg? Hva påvirket moten?

